**LĪGUMS**

(par policijas darbinieku apmācībām pirmās palīdzības sniegšanā)

*Rīgā,*

*Parakstīšanas datums ir pēdējā pievienotā*

*droša elektroniskā paraksta un tā laika zīmoga datums*

**Rīgas valstspilsētas pašvaldības policija** (turpmāk – **Pasūtītājs**), tās priekšnieka **Jura Lūkass** personā, kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu un Rīgas domes 2020. gada 6. augusta nolikumu Nr. 39 “Rīgas valstspilsētas pašvaldības policijas nolikums” 12. punktu, no vienas puses,un

**SIA “Sunstar group”**, reģistrācijas Nr. 40103167187 (turpmāk – **Izpildītājs**), tās \_\_\_\_\_\_\_\_personā, kura/š rīkojas, pamatojoties uz \_\_\_\_\_\_\_\_\_\_\_\_\_\_\_ pamata, no otras puses,

bet abas līguma slēdzējas puses kopā un katra atsevišķi sauktas – **Puses**, noslēdz šo līgumu (turpmāk – **Līgums**):

1. Līguma priekšmets

Pasūtītājs uzdod, bet Izpildītājs apņemas ar savu personālu sniegt Pasūtītāja darbiniekiem pirmās palīdzības sniegšanas apmācības. Izpildītājs, saskaņojot ar Pasūtītāju, organizē 2 (divu) veidu apmācības programmas, atbilstoši Līguma un Līguma pielikuma “Tehniskā specifikācija-Finanšu piedāvājums” (turpmāk – **Pielikums**) izvirzītajām prasībām (turpmāk – **Apmācības**).

1. Līguma summa un norēķinu kārtība
	1. Maksa par Apmācību pasniegšanu 1 (vienai) personai bez pievienotās vērtības nodokļa 21% (turpmāk – **PVN**) tiek noteikta saskaņā ar Pielikumu.
	2. Līguma summa bez PVN ir EUR 10 000,00 (desmit tūkstoši *euro*, 00 centi). PVN līguma summai ir EUR 2 100,00 (divi tūkstoši viens simts *euro*, 00 centi). **Kopējā Līguma summa ar PVN ir EUR 12 100,00 (divpadsmit tūkstoši viens simts *euro*, 00 centi).**
	3. Pasūtītājs izmanto Apmācības pēc vajadzības sava budžeta līdzekļu ietvaros. Līguma summa var netikt pilnībā iztērēta Līguma darbības laikā.
	4. Samaksa par Apmācībām tiek veikta pamatojoties uz abu Pušu parakstītu pieņemšanas-nodošanas aktu (turpmāk – **Akts**) un Izpildītāja iesniegto rēķinu, atbilstoši apmācīto darbinieku skaitam.
	5. Aktu no Pasūtītāja puses ir tiesīga parakstīt par Līguma izpildi atbildīgā persona vai tās pienākumu izpildītājs.
	6. Izpildītājs rēķina iesniegšanai izmanto Rīgas valstspilsētas pašvaldības portālu www.eriga.lv (turpmāk – elektroniskais rēķins), norādot:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**Reģistrācijas numurs: 90011524360;**

**PVN reģistrācijas Nr.: LV90011524360;**

**Banka: Luminor Bank AS Latvijas filiāle**

**SWIFT kods: RIKOLV2X;**

**Konts: LV41RIKO0021800014010;**

**RD iestāde: Rīgas valstspilsētas pašvaldības policija;**

**RD iestādes adrese: Valērijas Seiles iela 12A, Rīga, LV-1019;**

**RD iestādes kods: 219.**

* 1. Elektroniskos rēķinus apmaksai Izpildītājs iesniedz Pasūtītājam, izvēloties vienu no rēķina piegādes kanāliem:
		1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);
		2. augšupielādē rēķinu failus portālā www.eriga.lv, atbilstoši portāla www.eriga.lv sadaļā “Rēķinu iesniegšana” norādītajai informācijai par failu augšupielādi XML formātā;
		3. izmanto manuālu rēķina informācijas ievades Web formu portāla www.eriga.lv sadaļā “Rēķinu iesniegšana”.
	2. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
	3. Puses vienojas, ka elektroniskā rēķina apmaksa tiks veikta 14 (četrpadsmit) dienu laikā un termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
	4. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
	5. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu elektronisko rēķinu apmaksai nepieņem un neakceptē. Izpildītājs ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
1. Pakalpojuma sniegšanas kārtība un termiņi
	1. Izpildītājs apņemas sniegt Pasūtītāja darbiniekiem Apmācības Pasūtītāja telpās.
	2. Apmācību sniegšanas laikus, Pasūtītāja darbinieku skaitu un programmu abas Puses saskaņo vismaz 1 (vienu) mēnesi pirms Apmācību sākšanas.
	3. Pirmās palīdzības sniegšanas 40 (četrdesmit) stundu apmācības programmas beigās Pasūtītāja darbiniekiem ir jākārto gala pārbaudījums (ieskaite), pēc kuras nokārtošanas tiek piešķirta apliecība par sekmīgu programmas apguvi.
2. Pušu pienākumi un tiesības
	1. Pasūtītājam ir tiesības saņemt kvalitatīvi sniegtas Apmācības.
	2. Pasūtītājs ir tiesīgs izvirzīt pamatotas pretenzijas par Apmācību kvalitāti.
	3. Izpildītāja pienākums ir veikt Apmācības, ievērojot Līguma un Pielikuma noteikumus.
	4. Izpildītāja pienākums ir nodrošināt veikto Apmācību kvalitatīvu izpildi.
	5. Izpildītāja pienākums ir neizpaust Pasūtītāja darbinieku personas datus.
	6. Izpildītājam ir tiesības saņemt samaksu par kvalitatīvi izpildītām Apmācībām Līgumā noteiktajā termiņā.
3. **Pušu** **atbildība**
	1. Puses ir atbildīgas par savas darbības vai bezdarbības rezultātā otrai Pusei un/vai trešajām personām nodarītajiem zaudējumiem un atlīdzina tos pilnā apmērā.
	2. Ja Izpildītājs Apmācības ir veicis nekvalitatīvi un neatbilstoši Apmācību programmas saturam, Pasūtītājs ir tiesīgs prasīt no Izpildītāja līgumsodu 10% (desmit procentu) apmērā no kopējās Līguma summas.
	3. Pasūtītājs ir atbildīgs par norēķina termiņa ievērošanu un kavējuma gadījumā Izpildītājs ir tiesīgs prasīt no Pasūtītāja līgumsodu 1% (viena procenta) apmērā no kavētās norēķina summas par katru kavējuma dienu, bet kopsummā ne vairāk par 10% (desmit procentiem) no nokavētās norēķina summas.
	4. Ja Līgums tiek izbeigts saskaņā ar 6.4.1. un/vai 6.4.2. apakšpunktu, Pasūtītājs no Izpildītāja ir tiesīgs prasīt līgumsodu 10% (desmit procentu) apmērā no kopējās Līguma summas.
	5. Līgumsoda samaksa neatbrīvo Puses no savu pienākumu izpildīšanas.
	6. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
4. Līguma darbības termiņš, tā izbeigšana
	1. Līgums stājas spēkā ar abu Pušu parakstīšanas brīdi un darbojas 1 (vienu) gadu, vai līdz brīdim, kad tiek sasniegta Līguma 2.2. punktā noteiktā Līguma summa, atkarībā no tā, kurš apstāklis iestājas pirmais.
	2. Līgumu var izbeigt pirms termiņa ar Pušu rakstisku vienošanos jebkurā laikā vai vienpusējā kārtā, brīdinot par to otru Pusi vismaz 1 (vienu) mēnesi iepriekš.
	3. Ja Līguma darbības termiņa beigās netiek sasniegta Līguma 2.2. punktā noteiktā kopējā Līguma summa, Pusēm rakstiski vienojoties Līguma darbības termiņu var pagarināt vēl uz 1 (vienu) gadu.
	4. Pasūtītājs ar rakstisku paziņojumu ir tiesīgs Līgumu izbeigt nekavējoties šādos gadījumos:
		1. ja Pasūtītāju neapmierina Izpildītāja sniegtās Apmācības kvalitāte, jo tā neatbilst Līguma un/vai Pielikuma noteikumiem;
		2. ja Izpildītājs vēlas paaugstināt Apmācību cenu;
		3. ja Izpildītājs pasludināts par maksātnespējīgu;
		4. ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus, kā rezultātā tiek apturēta Izpildītāja darbība.
	5. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā Puses zaudē tiesības uz tiem atsaukties.
	6. Pasūtītājs var vienpusēji atkāpties no līguma izpildes, ja līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5. **Strīdu izskatīšanas kārtība**
	1. Visas domstarpības un strīdus, kas skar Līgumu, Puses izskata pārrunu ceļā.
	2. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar pastāvošajiem Latvijas Republikas normatīvajiem aktiem.
	3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
6. Citi Līguma noteikumi
	1. Jautājumi, kas nav atspoguļoti Līgumā, tiek izskatīti atbilstoši Latvijas Republikas normatīvajiem aktiem.
	2. Jebkuri Līguma grozījumi noformējami rakstveidā un pēc abu Pušu parakstīšanas pievienojami Līgumam kā neatņemamas tā sastāvdaļas.
	3. Puses apņemas nekavējoties informēt viena otru par savu rekvizītu maiņu.
	4. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
	5. Līgums ir sagatavots uz 4 (četrām) lapām ar pielikumu “Tehniskā specifikācija-Finanšu piedāvājums” uz 1 (vienas) lapas, kas ir neatņemama Līguma sastāvdaļa.
7. Pušu rekvizīti un paraksti

|  |  |  |
| --- | --- | --- |
| **Pasūtītājs:** |  | **Piegādātājs:** |
| Rīgas valstspilsētas pašvaldības policijaValērijas Seiles iela 12A, Rīga, LV-1019 |  | SIA “Sunstar group”Stabu iela 119, Rīga, LV-1009 |
| **Norēķinu rekvizīti:**Rīgas valstspilsētas pašvaldībaRātslaukums 1, Rīga, LV-1050NMR kods: 90011524360PVN reģ. Nr.: LV90011524360Banka: Luminor Bank AS Latvijas filiāle Kods: RIKOLV2XKonts: LV41RIKO0021800014010RD iestādes kods: 219 |  | **Norēķinu rekvizīti:**PVN reģ. Nr.: 40103167187Banka: Kods: Konts:  |
| **Par līguma izpildi atbildīgā persona:** Pasūtītāja Personāla nodaļas galvenais inspektors apmācības jautājumosMārtiņš DzērveTālrunis: 67037839E-pasts: Martins.Dzerve@riga.lv |  | **Par līguma izpildi atbildīgā persona:** Tālrunis: E-pasts:  |
|  |  |  |
|  |  |  |
| **J. Lūkass** |  | **V. Uzvārds** |